Եվրոպական երիտասարդական ֆորում

**Եվրոպական երիտասարդական ֆորում** (ԵԵՖ), միջազգային երիտասարդական կազմակերպությունների միավորում, որը  խթանում է երիտասարդների հասարակական ակտիվ մասնակցությունը՝ նրանց դարձնելով բարեփոխումների կատալիզատորներ և Եվրոպայի մարտահրավերներին նորարարական լուծումներ ստեղծողներ։ Այն աշխատում է երիտասարդների իրավունքների պաշտպանության համար միջազգային կազմակերպություններում, ինչպիսիք են՝ Եվրոպական միություն, Եվրոպայի խորհուրդ և Միավորված ազգերի կազմակերպություն:

Եվրոպական երիտասարդական ֆորումը հիմնականում զբաղվում է երիտասարդական քաղաքականությամբ և երիտասարդական աշխատանքի զարգացմամբ: Վերջինիս գործունեությունը կենտրոնանում է միջազգային երիտասարդական քաղաքականության հարցերի բարցրաձայնման և գլոբալ ցանցային կապերի միջոցով նպաստում է իր անդամների հմտությունների զարգացման: Իր ամենօրյա աշխատանքում՝ «Եվրոպական երիտասարդական ֆորումը», ներկայացնում է երիտասարդ կազմակերպությունների տեսակետներն ու կարծիքները բոլոր համապատասխան քաղաքականության ոլորտներում և խթանում է երիտասարդական քաղաքականության միջոլորտային բնույթը՝ ներգրավելով տարբեր ինստիտուցիոնալ գործիչների:

Երիտասարդների առջև ծառացած մարտահրավերները հաղթահարելու համար՝ Եվրոպական երիտասարդական ֆորումի աշխատանքը կենտրոնանում է չորս աշխատանքային ոլորտների վրա՝ ժողովրդավարություն, երիտասարդական կազմակերպություններ, էկոլոգիական ճգնաժամեր և համակարգային փոփոխություններ, սոցիալ–տնտեսական ներառականություն։ Եվրոպական երիտասարդական ֆորումը ներառում է 44 ազգային երիտասարդական խորհուրդներ և 61 միջազգային երիտասարդական ոչ կառավարական կազմակերպություններ, ընդհանուր առմամբ՝ 105 կազմակերպություն։

## Պատմություն
Եվրոպական երիտասարդական ֆորումը միջազգային կազմակերպություն է, որը ստեղծվել է 1996 թվականին ազգային երիտասարդական խորհուրդների և միջազգային ոչ կառավարական երիտասարդական կազմակերպությունների կողմից: Այն եվրոպական ազգային երիտասարդական կոմիտեների խորհրդի (ԵԱԵԿԽ), եվրոպական համայնքների երիտասարդական ֆորումի (ԵԵՖ) և Միջազգային երիտասարդական կազմակերպությունների եվրոպական համակարգող բյուրոյի իրավահաջորդն է: ԵԱԵԿԽ-ն և ԵԵՖ-ն օգնում էին երիտասարդներին՝ 1960-ական թվականներից ի վեր։

## Տեսլական, առաքելություն և նպատակներ
Եվրոպական երիտասարդական ֆորումի համաձայն՝ նրանց տեսլականը, առաքելությունը և նպատակներն են

### Տեսլական
Լինել Եվրոպայի երիտասարդների ձայնը, որտեղ երիտասարդները հավասար քաղաքացիներ են և խրախուսվում ու աջակցվում են՝ իրենց ողջ ներուժն իրականացնելու որպես համաշխարհային քաղաքացիներ։

### Առաքելություն
Եվրոպական երիտասարդական ֆորումը՝ անկախ, ժողովրդավարական և երիտասարդական ղեկավարությամբ հարթակ է, որը ներկայացնում է ազգային երիտասարդական խորհուրդներ և միջազգային երիտասարդական կազմակերպություններ ամբողջ Եվրոպայում: Երիտասարդական ֆորումի նպատակն է հզորացնել երիտասարդներին՝ ակտիվորեն մասնակցելու հասարակությանը և բարելավելու իրենց կյանքը՝ ներկայացնելով և պաշտպանելով իրենց, ինչպես նաև իրենց կազմակերպությունների կարիքներն ու շահերը:

### Նպատակներ
* Բարձրաձայնել երիտասարդների և երիտասարդական կազմակերպությունների մասնակցությունը հասարակության կյանքում, ինչպես նաև որոշումների կայացման գործընթացներում։
* Դրական ազդեցություն ցուցաբերել երիտասարդներին և երիտասարդական կազմակերպություններին վերաբերող քաղաքականության հարցերի վրա՝ լինելով միջազգային կազմակերպությունների, մասնավորապես՝ Եվրոպական միության, Եվրոպայի խորհրդի և Միավորված Ազգերի Կազմակերպության ճանաչված գործընկեր։
* Նպաստել երիտասարդական քաղաքականության հայեցակարգին՝ որպես ընդհանուր քաղաքականության մշակման ինտեգրված և միջոլորտային տարր, մասնավորապես՝ երիտասարդության հարցերը ներառելու միջոցով։
* Նպաստել երիտասարդների մասնակցությանը՝ ազգային և միջազգային մակարդակներում կայուն և անկախ երիտասարդական կազմակերպությունների զարգացման միջոցով, մասնավորապես՝ նրանց համար հուսալի և բավարար ֆինանսավորում ապահովելու առումով։
* Նպաստել Եվրոպայում երիտասարդների միջև գաղափարների և փորձի փոխանակմանը, փոխըմբռնմանը, ինչպես նաև հավասար իրավունքներին և հնարավորություններին։
* Պահպանել միջմշակութային փոխըմբռնումը, ժողովրդավարությունը, հարգանքը, բազմազանությունը, մարդու իրավունքները, ակտիվ քաղաքացիական կյանքը և համերաշխությունը։
* Նպաստել ուսանողական ակտիվիզմի զարգացմանը աշխարհի այլ տարածաշրջաններում։

Եվրոպական երիտասարդական ֆորումի հիմնախնդիրն է, իր անդամ կազմակերպություններից՝ 20 երիտասարդների առաջադրել Եվրոպական  խորհրդարանում, միջազգային երիտասարդական կազմակերպություններից 13 ներկայացուցիչների և ազգային երիտասարդական խորհուրդներից 7 ներկայացուցիչների՝ երկամյա մանդատով: Նրանք ընտրվում են անդամ կազմակերպությունների կողմից ժողովրդավարական ճանապարհով, սովորաբար գարնանը՝ Բրյուսելում կայանալիք անդամների խորհրդում։

## Կազմակերպություններ
### Նախագահներ

### Երիտասարդական խորհուրդ
Յուրաքանչյուր խորհուրդ ընտրվում է կազմակերպության բոլոր անդամների կողմից ամեն 2 տարին մեկ՝ եվրոպական միության համաժողովի ժամանակ, որը կազմված է հետևյալ անդամներից
* Նախագահը առաջադրվում է «Ազգային երիտասարդական խորհրդի» (ԱԵԽ) և/կամ Միջազգային ոչ կառավարական երիտասարդական կազմակերպության կողմից։
* Ազգային երիտասարդական խորհրդի (ԱԵԽ) կողմից առաջադրված փոխնախագահ
* Միջազգային ոչ կառավարական երիտասարդական կազմակերպության կողմից առաջադրված փոխնախագահ
* Ազգային երիտասարդական խորհրդի (ԱԵԽ) կողմից առաջադրված խորհրդի 4 անդամներ
* Միջազգային ոչ կառավարական երիտասարդական կազմակերպության կողմից առաջադրված խորհրդի 4 անդամներ
Գլխավոր քարտուղարը մասնակցում է Խորհրդի նիստերին ի պաշտոնե՝ առանց քվեարկության իրավունքի։

### Գլխավոր քարտուղարներ

### Ֆինանսավորում
2012 թվականին, երիտասարդական ֆորումի եկամտի գրեթե 87%-ը ստացվել է միջազգային կազմակերպությունների տարեկան դրամաշնորհներից: Ընդհանուր եկամտի 83.9%-ը ստացվել է եվրոպական համայնքների բյուջեից՝ «Կրթության և մշակույթի» գլխավոր տնօրինության դրամաշնորհի միջոցով, մինչդեռ 3.2%-ը՝ Եվրոպական խորհրդարանի դրամաշնորհներից։ Միջազգային նախագծերը նույնպես կազմում են Երիտասարդական ֆորումի եկամտի զգալի մասը, և այդ եկամուտը ներառում է գործընկեր կազմակերպությունների աջակցությունը որոշակի միջոցառումների համար, ինչպիսիք են՝ Երիտասարդական Ֆորումի անդամ կազմակերպությունների հյուրընկալությունը կամ հիմնադրամների և այլ կազմակերպությունների, ինչպիսիք են՝ Միավորված Ազգերի Կազմակերպություն, նախարարություններ կամ տեղի իշխանություններ, բարեգործական կազմակերպությունների դրամաշնորհներ։

Բարեգործական ներդրումները՝ արտաքին ֆինանսավորման կարևոր աղբյուրներից են և թույլ  տալիս (ԵԵՖ)-ին բավարարել Եվրոպական հանձնաժողովի համաֆինանսավորման պահանջները: ԿՄՆ-ները նաև ներկայացնում են կամավորական աշխատանքի կարևորության հետագա ճանաչումը հասարակության և երիտասարդական կազմակերպությունների աշխատանքում: 2012 թվականին, այս ներդրումները կազմել են Երիտասարդական ֆորումի բյուջեի մոտավորապես՝ 4.8%։

## Անդամակցություն
Եվրոպական երիտասարդական ֆորումը միավորում է 104 անդամ կազմակերպություններ՝ ազգային երիտասարդական խորհուրդներ և միջազգային ոչ կառավարական երիտասարդական կազմակերպություններ: Գոյություն ունի անդամակցության երեք մակարդակ՝ դիտորդներ, թեկնածուներ և լիիրավ անդամներ: Ֆորումի կանոնադրական նիստերում քվեարկելու իրավունք ունեն միայն լիիրավ անդամները:
: Բոլոր անդամները պետք է համապատասխանեն հետևյալ ընդհանուր չափանիշներին
*	ընդունել և աշխատել (ԵԵՖ) նպատակների համար
*	լինել ոչ կառավարական և ոչ կոմերցիոն կազմակերպություն
*	ունենալ ժողովրդավարական նպատակներ և կառուցվածք՝ կատարել «Մարդու իրավունքներ»ի եվրոպական կոնվենցիայի սկզբունքները
*	լիովին տիրապետել (ԵԵՖ) կանոնադրությունը
*	աշխատել երիտասարդների հետ և ունենալ երիտասարդների կողմից վերահսկվող որոշում կայացնող մարմին
*	չենթարկվել որևէ արտաքին մարմնի հրահանգներին՝ հատկապես որոշում կայացնելիս

### Ազգային երիտասարդական խորհուրդներ
Ներկայումս Եվրոպական երիտասարդական ֆորումի անդամ են՝ 43 ազգային երիտասարդական խորհուրդներ: Ալբանիա, Բոսնիա և Հերցեգովինա, Կոսովո և Թուրքիա՝ ներկայումս չունեն ճանաչված ազգային երիտասարդական խորհուրդներ:

Ազգային երիտասարդական խորհրդի անդամները պարտավոր են՝
# հանդիսանալ եվրոպական որևէ երկրի ոչ կառավարական երիտասարդական կազմակերպությունների ազգային համակարգող մարմին
# բաց լինել ազգային մակարդակի բոլոր ժողովրդավարական երիտասարդական կազմակերպությունների համար
Լիիրավ անդամ դառնալու համար, նրանք պետք է բաց լինեն բոլորի համար և ներկայացնեն տվյալ նահանգի կամ երկրի ազգային մակարդակով գործող խոշոր ժողովրդավարական երիտասարդական շարժումների և կազմակերպությունների մեծամասնությանը։

### Միջազգային ոչ կառավարական երիտասարդական կազմակերպություններ
Ներկայումս Եվրոպական երիտասարդական ֆորումի անդամ են՝ 61 միջազգային ոչ կառավարական երիտասարդական կազմակերպություններ (ՀԿ-ներ): Երիտասարդական  ֆորումի լիիրավ անդամ դառնալու համար ՀԿ-ն պետք է՝ ունենա առնվազն 5000 երիտասարդ անդամ տասը եվրոպական երկրներում և ոչ պակաս, քան 300 երիտասարդ անդամ այդ տասը երկրներից որևէ մեկում, կամ ունենա գլխավոր քարտուղարի և խորհրդի պատճառաբանված առաջարկություն, կամ անդամակցության դիմումների խորհրդատվական մարմին, որը խորհրդատվություն է տրամադրում խորհուրդներին անդամակցության դիմումներին վերաբերող հարցերի վերաբերյալ:

ՄՀՄ-ները չեն կարող անդամագրվել, եթե նրանց նպատակները, կազմը և կառուցվածքը էապես նույնական են արդեն իսկ անդամ ՄՀՄ-ի նպատակներին, կազմին և կառուցվածքին: Այս որոշումը կայացնում է բացառապես գլխավոր հանձնաժողովը՝ երկու երրորդի մեծամասնությամբ, ձեռնպահ քվեարկությունները  չեն հաշվարկվում:

## Ծանոթագրություններ

*Inventory of the European Bureau of Coordination of International Youth Organisations archives (ECB/BEC), held at the European University Institute - Historical Archives of the European Union, 1994-2006

## Արտաքին հղումներ
* European Youth Forum Website
* 
* 
* European Youth Forum Publications
* Archives of the European Youth Forum at the Historical Archives of EU in Florence
* Archival fonds of CENYC, YFEC and BEC are consultable at the Historical Archives of EU in Florence

Կատեգորիա:Բարեգործական կազմակերպություններ
Կատեգորիա:Բարեգործական կազմակերպություններ ըստ երկրի
Կատեգորիա:Եվրոպական միության տնտեսություն
Կատեգորիա:Երիտասարդական կազմակերպություններ
Կատեգորիա:Երիտասարդական քաղաքական կազմակերպություններ
Կատեգորիա:Կազմակերպություններ այբբենական կարգով
Կատեգորիա:Կամավորություն
Կատեգորիա:Հասարակական կազմակերպություններ
Կատեգորիա:Հասարակական կազմակերպություններ ըստ երկրների
Կատեգորիա:Հիմնադրամներ
Կատեգորիա:Հիմնադրամներ ըստ երկրի
Կատեգորիա:Մարդու իրավունքների միջազգային կազմակերպություններ
Կատեգորիա:Միավորների միջազգային համակարգ
Կատեգորիա:Միավորված ազգերի կազմակերպություն
Կատեգորիա:Միջազգային լիբերալ կազմակերպություններ
Կատեգորիա:Միջազգային կազմակերպություններ
Կատեգորիա:Միջազգային կազմակերպություններ ըստ մայրցամաքի
Կատեգորիա:Միջազգային հարաբերությունների համակարգեր
Կատեգորիա:Միջազգային քաղաքական կազմակերպություններ
Կատեգորիա:Քաղաքական ակտիվիզմ
Կատեգորիա:Քաղաքական գործիչներ
Կատեգորիա:Քաղաքական գործիչներ ըստ ազգության և կուսակցության